Document ID: 32003D0839

Απόφαση της Επιτροπής
της 21ης Νοεμβρίου 2003
για την τροποποίηση των παραρτημάτων Ι και ΙΙ της απόφασης 2002/308/ΕΚ περί καταρτίσεως καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων σε μη εγκεκριμένες ζώνες, ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια
[κοινοποιηθείσα υπό τον αριθμό Ε(2003) 4313]
(Κείμενο που παρουσιάζει ενδιαφέρον για τον ΕΟΧ)
(2003/839/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την τοποθέτηση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως τα άρθρα 5 και 6,
Εκτιμώντας τα ακόλουθα:
(1) Η απόφαση 2002/308/EΚ της Επιτροπής(3), όπως τροποποιήθηκε τελευταία από την απόφαση 2003/458/EΚ(4), καθορίζει τους καταλόγους εγκεκριμένων ζωνών και εγκεκριμένων ιχθυοτροφικών εκμεταλλεύσεων σε μη εγκεκριμένες ζώνες ως προς ορισμένες ιχθυονόσους.
(2) Η Γαλλία, η Γερμανία και η Ισπανία υπέβαλαν τα δικαιολογητικά για την απόκτηση του καθεστώτος εγκεκριμένης ζώνης στις επικράτειές τους, ως προς τις ΙΑΣ και ΛΑΝ. Τα έγγραφα που εστάλησαν δείχνουν ότι οι εν λόγω ζώνες πληρούν τις απαιτήσεις του άρθρου 5 της οδηγίας 91/67/ΕΟΚ. Ως εκ τούτου, οι ζώνες αυτές διαθέτουν τα απαιτούμενα για το καθεστώς εγκεκριμένης ζώνης και πρέπει να προστεθούν στον κατάλογο εγκεκριμένων ζωνών.
(3) Η Γαλλία, η Γερμανία και η Ιταλία υπέβαλαν τα δικαιολογητικά για την απόκτηση του καθεστώτος εγκεκριμένης ιχθυοτροφικής εκμετάλλευσης σε μη εγκεκριμένη ζώνη για ιχθυοτροφικές εκμεταλλεύσεις στις επικράτειές τους, ως προς τις ΙΑΣ και ΛΑΝ. Τα έγγραφα που εστάλησαν δείχνουν ότι οι εν λόγω ιχθυοτροφικές εκμεταλλεύσεις πληρούν τις απαιτήσεις του άρθρου 6 της οδηγίας 91/67/ΕΟΚ. Ως εκ τούτου, οι εκμεταλλεύσεις αυτές διαθέτουν τα απαιτούμενα για το καθεστώς εγκεκριμένης ιχθυοτροφικής εκμετάλλευσης σε μη εγκεκριμένη ζώνη και πρέπει να προστεθούν στον κατάλογο εγκεκριμένων ιχθυοτροφικών εκμεταλλεύσεων.
(4) Η Ιταλία ενημέρωσε την Επιτροπή σχετικά με θετική ταυτοποίηση ΛΑΝ σε μία ιχθυοτροφική εκμετάλλευση με εγκεκριμένο καθεστώς ως προς τις ΙΑΣ και ΛΑΝ. Συνεπώς, η ιχθυοτροφική αυτή εκμετάλλευση πρέπει να διαγραφεί από τον κατάλογο ιχθυοτροφικών εκμεταλλεύσεων εγκεκριμένων ως προς την ΛΑΝ.
(5) Η Γερμανία ενημέρωσε την Επιτροπή, με επιστολή της 2ας Ιουνίου 2003, σχετικά με την ανάγκη ενημέρωσης του παραρτήματος II λόγω του κλεισίματος ή της αλλαγής ιδιοκτητών ορισμένων μονάδων. Η Ισπανία, με επιστολή της 10ης Ιουλίου 2003, απάντησε στο αίτημα της Επιτροπής για αποσαφήνιση της ορθής περιγραφής των ισπανικών ηπειρωτικών ζωνών που εγκρίνονται στο παράρτημα I στη συνέχεια της έγκρισης του ποταμού Ebro με την απόφαση 2003/458/ΕΚ.
(6) Κατόπιν των ανωτέρω, η απόφαση 2002/308/EΚ πρέπει να τροποποιηθεί αναλόγως.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/308/EΚ τροποποιείται ως εξής:
1. Το παράρτημα I αντικαθίσταται από το παράρτημα Ι της παρούσας απόφασης.
2. Το παράρτημα IΙ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Νοεμβρίου 2003.

Labels: 0
6